“เงินบาท” เปิด 34.05 บ./ดอลลาร์ แนะผู้นำเข้าซื้อสกุลตปท.ปิดความเสี่ยง
“เงินบาท” เช้าวันนี้ (6 ม.ค.66) เปิด 34.05 บ./ดอลลาร์ แนะผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก แนะขายเงินตราต่างประเทศที่ระดับเหนือ 34.20 บาท/ดอลลาร์
“เงินบาท” เช้าวันนี้ (6 ม.ค.66) เปิด 34.05 บ./ดอลลาร์ แนะผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก แนะขายเงินตราต่างประเทศที่ระดับเหนือ 34.20 บาท/ดอลลาร์
6 ม.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้ (6 ม.ค.66) เปิดตลาด 34.05 บาท/ดอลลาร์ อ่อนค่าเมื่อเทียบกับราคาปิดตลาดเมื่อวานที่ระดับ 33.95 บาท/ดอลลาร์
โดยค่าเงินดอลลาร์แข็งค่าเมื่อเทียบกับสกุลเงินหลักในตลาดปริวรรตเงินนิวยอร์กเมื่อวานนี้โดยได้แรงหนุนจากการคาดการณ์ที่ว่า ข้อมูลแรงงานที่แข็งแกร่งของสหรัฐจะผลักดันให้ธนาคารกลางสหรัฐ (เฟด) ปรับขึ้นอัตราดอกเบี้ยเป็นเวลานานกว่าที่คาดไว้
ส่วนตลาดพันธบัตร มีกระแสเงินทุนต่างชาติซื้อสุทธิ +9,743 ล้านบาท และนักลงทุนต่างชาติซื้อหุ้นสุทธิ 1,277 ล้านบาท
ทั้งนี้จับตาตัวเลขการจ้างงานนอกภาคเกษตรในคืนวันศุกร์นี้ คาดว่า ตัวเลขจ้างงานจะเพิ่มขึ้นเพียง 200,000 ตำแหน่งในเดือนธ.ค. หลังจากเพิ่มขึ้น 263,000 ตำแหน่งในเดือนพ.ย. และคาดว่าอัตราว่างงานจะทรงตัวที่ระดับ 3.7% ซึ่งจะมีผลต่อทิศทางการส่งสัญญาณในการใช้นโยบายการเงินของธนาคารกลางสหรัฐ (เฟด)
อย่างไรก็ดีคาดการณ์กรอบค่าเงินบาทวันนี้เคลื่อนไหวที่ ระดับ 33.90- 34.20 บาท/ดอลลาร์ แนะผู้นำเข้าควรซื้อเงินตราต่างประเทศเพื่อป้องกันความเสี่ยง ส่วนผู้ส่งออก แนะขายเงินตราต่างประเทศที่ระดับเหนือ 34.20 บาท/ดอลลาร์